Napiriša

Napiriša – dievas elamitų mitologijoje, deivės Kiririšos sutuoktinis. Sūnus – Hutranas. Napirišos vardas reiškia „didysis viešpats“.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 74. ISBN 978-0-292-70794-8. Buvo tapatinamas su Mesopotamijos dievu Ea (požemio vandenų, magijos ir išminties dievybe).

Vokiečių iranologas Walther Hinz teigė, kad elamitų dievo Humbano vardas buvo tabu, todėl karališkuosiuose įrašuose dievavardis buvo pakeistas Napiriša. Visgi šią teoriją paneigė prancūzų archeologas Pierre de Miroschedji. Tiek Humbanas, tiek Napiriša apibūdinami tokiais pat epitetais, tačiau šios dievybės kilusios iš skirtingų Elamo regionų. Napirišos ir Kiririšos kultas susiklostė Anšane (siejamas su dabartiniu Tel-e Maljanu), o Humbano – Avane.Van der Toorn, Karel; Becking, Bob; Van der Horst, Pieter W. (eds.). Dictionary of Deities and Demons in the Bible. Brill. p. 433, 489.

Karalius Humban-numena XIII a. pr. m. e. Lijane, prie Persijos įlankos, pastatydino Napirišos ir Kiririšos šventyklą. II tūkst. pr. m. e., iškilus Anšano dinastijai, Napiriša, Kiririša ir Inšušinakas (Sūzų dievas) tapo svarbiausiomis oficialaus elamitų panteono dievybėmis.

 Šaltiniai 

Kategorija:Elamitų mitologija